Goitibera Teatro

Goitibera Teatro antzerki konpainia 2014. urtean sortu zen, Saioa Iribarren (Nafarroa) eta Ander Basalduaren (Bizkaia) eskutik. Euren sorkuntzetan, Gaizka Chamizo, Nerea Ariznabarreta, Aiora Sedano, Leire Orbe edo Oier Zuñiga aktore eta sortzaileek parte hartu izan dute, besteak beste.

Goitiberaren erronka euskal antzerkiari ekarpen bat egitea da. Publikoaren 

fideltasunaren bila, euskarazko teatro sakon, poetiko, eder eta dibertigarri bat sortzea da konpainiaren apustua.

 Ezaugarriak 
Saioa Iribarren eta Ander Basalduak Bartzelonako “Escuela Internacional de Teatro Estudis Berty Tovías” eskolan ikasi zuten. Jacques Lecoq maisu frantsesaren pedagogiari jarraiki, Goitibera konpainiaren antzerkia mugimenduan oinarritzen da, ikuspegi eta estilo ezberdinak lantzen dituelarik: kluna, bufoia, maskarak… etab. Memoria historikoa eta gai sozialak jorratu ohi ditu, umorea eta hausnarketa sakonak uztartuz. 
Bestalde, lan pedagogikoa garatzen dute ikastaro trinkoak eskainiz (Lecoq-en pedagogian oinarritutako antzerki fisikoa, kluna, maskarak...); eta 2021. urtetik aurrera, “Baratxinto Fest: Pirinioetako Arteen Jaialdia” antolatzen dute, kalitate handiko proposamenak (arte eszenikoak, arte bisualak...) landa eremura eramanez. 

Azken urteotan, euren antzezlanek hainbat sari jaso dituzte:

- “I’M A REAL ARTIST” - Publikoaren Saria (2016). Pabilioi 6-eko Antzerki Arinaren IV. Jardunaldietan (TEATRO a la BOINA kolektiboarekin). 

- AMATXIK DIXIT - Kriseilu Saria Euskarazko Piezarik Onenari eta Publikoaren Saria (2019). Pabilioi 6-eko Antzerki Arinaren VII. Jardunaldietan.

- ZURI – Kriseilu Saria Euskarazko Piezarik Onenari eta Aktore Onenaren Saria Ander Basalduarentzat (2022). Pabilioi 6-eko Antzerki Arinaren IX. Jardunaldietan.

 Taularatutako antzezlanen zerrenda 

 Sisiforen Amarrua - La treta de Sísifo (2014, Klownaldia) 
 Izar eta Astro, maitasun istorio bat - Estrella y Astro, una historia de Amor (2014, Galdakao) 
 Beltxarga Beltza (2015, Pabilioi 6)
 "I'm a real artist" (2016, Pabilioi 6. Teatro a la boina kolektiboarekin)
 YIJAAA!!! (2019, Leioako Umore Azoka) 
 Amatxik dixit (2019, Pabilioi 6) 
 Kasilda, bukatzen ez den sua (2021, Eibarko Coliseo antzokia) 
 Zuri (2022, Pabilioi 6) 
 Eraitsi SL (2024, Leioako Umore Azoka)

 Erreferentziak 

 Ikus, gainera 

 Euskal Herriko Antzerki taldeen zerrenda
 Euskal Antzerkigintza

 Kanpo estekak 

 Web-orria
 Instagram
 Facebook
 Youtube
 Ganbila